94. ΑΠΟΦΑΣΙΣ ΥΠΟΥΡΓΟΥ ΔΗΜΟΣΙΑΣ ΤΑΞΕΩΣ Αριθ. 15247/Φ.101.5/2 της 13/25 Νοεμ.  1975 (ΦΕΚ Β' 1385) Περί των απαιτουμένων δικαιολογητικών διά την κατάταξιν γυναικών Ανθυπομοιράρχων και τρόπου υποβολής αυτών. ΄Εχοντες υπ' όψει τας διατάξεις του άρθρ. 4 παρ. 2 του Ν.Δ. 1119/1972 «περί αυξήσεως της οργανικής δυνάμεως των Σωμάτων Ασφαλείας και του Πυροσβεστικού Σώματος και συμπληρώσεως διατάξεών τινων του Κώδικος Χωροφυλακής και Οργανισμού Πυροσβεστικού Σώματος» αποφασίζομεν: Άρθρ.1-1.Διά την κατάταξιν των γυναικών Ανθυπομοιράρχων, περί ων η διάταξις του άρθρ. 1 του Ν.Δ. 1119/1972 (ανωτ. αριθ. 89) απαιτούνται τα κάτωθι δικαιολογητικά: α)Αίτησις της υποψηφίου. β)Πιστοποιητικόν του οικείου Δημάρχου ή Προέδρου Κοινότητος, ότι έχουν Ελληνικήν Ιθαγένειαν, είναι εγγεγραμμέναι εις τα Δημοτολόγια και ότι είναι άγαμοι, εμφαίνον και την ηλικίαν αυτών. γ)Αντίγραφον Ποινικού Μητρώου του Πρωτοδικείου του τόπου γεννήσεώς των, περί της εν γένει ποινικής αυτών καταστάσεως (τύπου Β'). δ)Πιστοποιητικόν της Εισαγγελικής Αρχής του τόπου κατοικίας των, ότι δεν έχουν παραπεμφθή διά βουλεύματος εις δίκην δι’ εν εκ των εις το άρθρ. 25 περίπτ. η' του Π.Δ. 137/1974 «περί κυρώσεως του Κανονισμού Στρατολογίας οπλιτών Χωροφυλακής» διαλαμβανομένων εγκλημάτων. ε)Πτυχίον ή επίσημον κεκυρωμένον αντίγραφον πτυχίου Ανωτάτης Σχολής ημεδαπής ή ισοτίμου αλλοδαπής. ς)Υπεύθυνος δήλωσις ότι δεν έχουν στερηθή των πολιτικών δικαιωμάτων και δεν έχουν καταδικασθή έστω και επί αποπείρα επί τινι των εν άρθρ. 25 περίπτ. η' του Π.Δ. 137/1974 (κατωτ. σελ. 270,51) διαλαμβανομένων εγκλημάτων και τέλος ότι δεν επεβλήθη εις αυτάς αναμορφωτικόν ή θεραπευτικόν μέτρον εκ των υπό του Ποινικού Κώδικος προβλεπομένων. Η δήλωσις συντάσσεται εις διπλούν επί ειδικού εντύπου περιέχοντος και πλήρες δακτυλοσκοπικόν δελτίον επί του οποίου λαμβάνονται τα δακτυλικά αποτυπώματα των αιτούντων. Αύτη αποστέλλεται υπό της οικείας Διοικήσεως Χωροφυλακής ή Διευθύνσεως Αστυνομίας εις την Διεύθυνσιν Εγκληματολογικών Υπηρεσιών, η οποία μετά τον έλεγχον επιστρέφει το εν των αντιτύπων μετά των διαπιστώσεών της ίνα η Διοίκησης Χωροφυλακής ή η Διεύθυνσις Αστυνομίας διαλάβη τούτο εις τα λοιπά δικαιολογητικά κατατάξεως. 2.Τα εις τας περιπτ. β, γ και δ της παρ. 1 του παρόντος άρθρου αναφερόμενα πιστοποιητικά δέον να έχουν εκδοθή εντός δύο μηνών το πολύ προ της ημερομηνίας υποβολής των. Άρθρ.2.-Ως προς τα προσόντα των κατατασσσομένων, τας Υπηρεσίας εις ας θα υποβληθούν τα δικαιολογητικά, τας υποχρεώσεις τούτων, την εξέτασιν και την εν γένει διαδικασίαν κατατάξεως έχουν ανάλογον εφαρμογήν αι διατάξεις του Π.Δ. 137/15.2.1974 (άρθρ. 25 επόμ.) «περί κυρώσεως του Κανονισμού Στρατολογίας Οπλιτών Χωροφυλακής», εξαιρέσει των περιπτ. α και ια του άρθρ. 25 του Δ/τος τούτου. Η παρούσα δημοσιευθήτω δια της Εφημερίδος της Κυβερνήσεως. Η οργανική δύναμις Γενικών Υπηρεσιών του Σώματος Χωροφυλακής ηυξήθη κατά 800 Χωροφύλακας διά του άρθρ. 1 Νόμ.175/1975, τόμ. 4 σελ. 24,757. Βλ. και άρθρ. 2 του αυτού Νόμ. 175/1975. 